Държавен вестник, бр. 55, 2016 г., стр. 33

БРОЙ  55	
Д Ъ Р Ж А В Е Н  В Е С Т Н И К 	
СТР.  33  
за различните видове активи, влизащи в състава 
на инвестицията, тъй като за тях се прилагат 
различни амортизационни норми. За опреде­
лянето на реинвестициите също е необходима 
информация за активите, които са с по-къс пе­
риод на амортизация. При използване на АРП за 
избор на мерки в документи със стратегически 
характер се борави с приблизителни стойности 
на инвестициите за конкретните мерки и не е 
възможно прецизно остойностяване на конкрет­
ните активи, влизащи в състава на всяка мярка.
Съгласно Ръководството за анализ разхо­
ди – ползи на ЕК оперативните разходи включват 
разходи за заплати и осигурителни плащания на 
персонала, режийни разходи (в т.ч. материали, 
горива, електроенергия, вода и т.н.), разходи за 
външни услуги и др. Съгласно изискванията на 
ръководството разходите за амортизация не се 
включват в оперативните разходи. Този подход е 
приложим при анализ на конкретен проект. При 
документи със стратегически характер, какъвто 
е ПУРБ, се борави с приблизителни стойности 
на оперативните разходи. 
Размерът на дисконтираните инвестиционни 
и оперативни разходи по години на първата и 
втората комбинация от мерки за всяко водно 
тяло се вземат от анализа на ефективността на 
разходите. 
Б . 2 .  О п р е д е л я н е  н а  о п е р а т и в н и т е 
п р и х о д и .
Съгласно Ръководството за анализ разхо­
ди – ползи на ЕК оперативните приходи предста­
вляват „средствата, които потребителите заплащат 
за стоките или услугите, които се осигуряват от 
новоизградената инфраструктура“. Оперативните 
приходи се прогнозират като произведение на 
количеството произведена от проекта за съот­
ветната година стока/услуга и съответната цена 
за единица количество от стоката/услугата. За 
целта се разработват т.нар. първични прогно­
зи – за количествата стоки/услуги и за цените.
При анализ разходи – ползи на конкретен 
проект е възможно по-прецизно остойностяване 
на оперативните приходи. При документи със 
стратегически характер, какъвто е ПУРБ, се 
борави с приблизителни стойности на оператив­
ните приходи. Например оперативните приходи 
за услуги, като доставка на вода, отвеждане на 
отпадъчни води и пречистване на отпадъчни 
води, могат да се остойностят, като се използват:
• прогнозни количества на доставена/отве­
дена/пречистена вода;
• прогнозни цени за доставка на вода/от­
веждане на отпадъчни води/пречистване на 
отпадъчни води.
Така изчислените приходи от използването 
на инфраструктурни обекти при първа и втора 
комбинация от мерки представляват част от 
общата стойност на входящите парични потоци, 
които се включват в анализа разходи – ползи 
(напр. при изграждане на ПСОВ това са опера­
тивни приходи от отвеждане и пречистване на 
отпадъчни води). 
Като втори компонент на входящия паричен 
поток е общият размер на източниците на финан­
сиране – това са максималните средства, които 
могат да заделят домакинствата, индустрията, 
селското стопанство и услугите, и средствата, 
които са осигурени от фондове на ЕС. По съ­
щество това са общото национално публично 
финансиране и безвъзмездната финансова по­
мощ от ЕС.
За целите на АРП също е необходимо да бъ­
дат дисконтирани входящите парични потоци, 
като отново се използва финансова дисконтова 
норма от 4 % (съгласно изискванията на новото 
Ръководство на ЕК за анализ разходи – ползи 
от м. декември 2014 г.).
Б . 3 .  И з ч и с л я в а н е  н а  ф и н а н с о в и т е 
п о к а з а т е л и  н а  д в е т е  к о м б и н а ц и и 
о т  м е р к и  и  а к о  т е  н е  с а  ф и н а н с о в о 
о б е з п е ч е н и   –   о ц е н к а  н а  в ъ з м о ж н и т е 
и з к л ю ч е н и я .
Изчислява се показателят финансова нетна 
настояща стойност на инвестицията (ФННС). 
Интерпретационната стойност на показателя е 
следната: 
• ако стойностите на показателя са положител­
ни – комбинацията от мерки може да се счита за 
финансово обезпечена за периода 2016 – 2021 г.; 
• ако стойностите на показателя са отрицател­
ни – не е наличен достатъчно финансов ресурс 
за изпълнение на комбинацията от мерки за 
периода 2016 – 2021 г., но въпреки това е необ­
ходимо изпълнението на всички основни мерки.
Ако и по двете разглеждани комбинации от 
мерки се попадне в хипотезата на първото условие, 
за избор на комбинация от мерки за включване 
в ПУРБ се преминава към следващата стъпка 
Б.4 (представена по-долу).
Ако едната от разглежданите комбинации от 
мерки е с положителна нетна настояща стойност, 
а другата – с отрицателна, то се избира тази с 
положителната стойност на показателя. Аргу­
ментите за това са, че и двете комбинации от 
мерки водят до достигане на добро състояние на 
водното тяло, но едната не е финансово обезпече­
на, ето защо се избира тази, която е финансово 
обезпечена. Ако се попадне в хипотезата на 
второто условие, се проверяват възможностите 
за изключения от целите на РДВ: 
1. Първоначално се проверява възможност­
та за удължаване на срока поради прекомерни 
разходи, т.е. дали е възможно да се постигнат 
целите на Директива 2000/60/ЕС в следващия 
цикъл на ПУРБ. За целта е необходимо да се 
направи АРП за периода 2016 – 2027 г., като 
разходите за допълнителни мерки се включат в 
периода след 2021 г. (и свързаните с тях опера­
тивни приходи), а средствата от националното 
публично финансиране и безвъзмездната финан­
сова помощ от ЕС бъдат включени до края на 
втория цикъл на ПУРБ – 2027 г. Ако анализът 
покаже, че средствата ще бъдат достатъчни, то 
се търси удължаване на срока за настоящия 
период на ПУРБ. 
2. В случай че средствата, необходими за 
изпълнение на мерки за постигане на добро 
състояние, не са достатъчни и за периода до 
2027 г., се търси изключение за по-малко строга 
цел за даденото водно тяло поради прекомерност 
на разходите.